标题：858年
中国纪年
858年，唐宣宗元圣至明成武献文睿智章仁神聪懿道大孝皇帝大中十二年
历史大事
王式抚定安南
安南（今越南河内）屡有军乱，遭南诏侵扰。大中十二年（八五八）正月，宣宗以康王傅王式有才略，授安南都护、经略使。式赴任，选练士卒，修筑城池，加强防守。都校罗行恭久专府政，多不法，式借故杖责，黜于边远之地。不久，南诏大举入犯，式沉着遣翻译喻责，遂退其兵。七月，安南恶民作乱，欲逐王式，式披甲率兵登城，责乱者；次日，发兵皆擒斩。洞蛮杜氏家族自齐、梁以来骄蹇难制，式设计离间其众，其酋长杜守诚败死。安南饥乱数年，军中无犒赏，六年无上供，式自此赏士、上供，一方皆定。占城（今越南中南部）、真腊（今柬埔寨、泰国等地）皆通使修好。王式，太原人，后家扬州。以父荫入仕，为太子正字，累迁殿中侍御史。太和（八二七—八三五）中，依倚郑注交结大宦官王守澄，被弹劾，出为江陵少尹。大中朝，迁晋州（今山西临汾）刺史，关注民生疾苦，荒年赈济流民，全活数千人。十二年出任安南都护，平定安南。咸通元年（八六0），移为浙东观察使，镇压裘甫起义。三年，徙任武宁节度使，诛武宁牙兵银刀等军数千人。官终左金吾大将军。
渤海王大虔晃立
大中十二年（八五八）二月，渤海王大彝震卒。廿日，立其弟虔晃权知国务。宣宗诏以虔晃为银青光禄大夫、检校秘书监、忽汗州都督，册为渤海国王。
岭南军乱
大中十二年（八五八）四月九日，岭南（今广东广州）都将王令寰哗乱，囚节度使杨发。五月廿一日，以泾原节度使李承勋为岭南节度使。承勋奉诏发忠武（今河南许昌）精兵黄头军百人赴镇，讨平乱者。
长沙军乱，襄兵助平
湖南观察使韩悰待将士无礼。大中十二年（八五八）五月，都将石载顺率兵哗乱，驱逐韩悰，杀都押牙王桂直。宣宗诏山南东（今湖北襄樊）节度使徐商征讨。山南东有精兵数百人，号为“捕盗将”。十月，商遣捕盗将二百入讨平湖南乱兵。
江西军乱
大中十二年（八五八）六月六日，江西（今江西南昌）军乱，都将毛鹤逐观察使郑宪。十月，宣宗以光禄卿韦宙父丹曾为江西观察使，治理有方，军民至今怀念，遂以宙为江西观察使，诏发邻道兵以讨毛鹤。宙过襄州（今湖北襄樊），山南东节度使徐商遣都将韩季友率“捕盗将”随行。宙至江州（今江西九江），季友请率捕盗将由陆路夜行袭击洪州，遂讨平毛鹤。韦宙奏请留捕盗将二百人，以季友为都虞候。
洞蛮进犯安南
安南（今越南河内）前都护李涿为政贪暴，强买洞蛮牛马，一头仅付盐一斗；又杀洞蛮酋长杜存诚，致使蛮人怨怒，引导南昭侵犯边境。峰州（今越南富寿东南）林西原旧有防冬兵六千，其旁七绾洞蛮酋长李由独上供朝廷赋税，并协助防冬兵戍守。峰州刺史上言李涿，请罢防冬兵，专委由独防戍。于是由独势单力薄，不能自立。南诏拓东（今云南昆明）节度使诱降由独，与其结亲，署任其子为拓东押牙，由独遂率其众降于南诏，为患安南。大中十二年（八五八）六月，洞蛮进犯安南。
宣州军乱
大中十二年（八五八）七月八日，宣州都将康全泰作乱，逐观察使郑薰。薰逃奔扬州。淮南节度使崔铉奉诏征讨康全泰。八月六日，诏以崔铉兼宣歙观察使。十一日，以宋州（今河面商丘南）刺史温璋为宣州团练使。十月，崔铉平定康全泰，请辞兼宣歙观察使。十一月廿一日，以温璋为宣歙观察使。
夏侯孜拜相
大中十二年（八五八）四月十七日，以兵部侍郎、盐铁转运使夏侯孜同平章事。夏侯孜，字好学，亳州谯县人。宝历二年（八二六）登进士，历藩镇僚佐，迁婺州、绛州刺史。入朝为谏议大夫，转给事中。大中十年，改刑部侍郎，迁尚书右丞。十一年，迁户部侍郎、判户部事。拜兵部侍郎，诸道盐铁转运使。十二年拜相。咸通元年（八六0），出任西川节度使。治蜀无功，仓储空虚，百姓饥馑流亡，致南诏入犯。三年，再入朝拜相。五年，出镇河东，移镇河中。九年，南诏入侵西川，诏追其治蜀无政，以太子少保分司东都。卒。
张潜上疏论藩镇羡余之弊
大中十二年（八五八）七月八日，右补阙张潜上疏言藩镇羡余之弊。潜认为，藩镇节度使任满迁移之际，皆上奏其仓库蓄积之数，以羡余多为政绩，朝廷亦因此而嘉奖。藩镇财政的收入和支出，皆有常数，若非赋敛过重，或停废兵额，减削将士衣粮，羡余从何而得？近来南方藩镇数有军乱，皆由此故。一旦军乱，仓库皆被剽掠，朝廷又发兵征讨，费用浩大，竟有何利？请今后命藩镇长吏，不增赋敛，不减粮赐；省浮费，节游宴，而后有羡余者，朝廷嘉赏。宣宗采纳其言。
河南、北、淮南大水
大中十二年（八五八）八月，河南、河北、淮南大水泛滥，徐州、泗州（今江苏盱眙）水深五尺，漂没民户数万家。
刘掾卒
大中十二年（八五八）五月六日，工部尚书、同平章事刘掾卒。刘掾，字子全，汴州尉氏人，高宗朝宰相刘仁轨五世孙。开成（八三六—八四0）初登进士，署镇国军（今陕西华县）防御使判官。会昌（八四一—八四六）中，入拜左拾遗，谏武宗擢用方士，迁尚书郎、知制诰，拜中书舍人。大中初，擢翰林学士，迁刑部侍郎，五年，撰成《大中刑法总要格后敕》六十卷。出为河南尹。迁宣武节度使，除夜禁苛政。十年，移镇河东。十一年入朝为户部侍郎、判度支。次年正月拜相。十二年（八五八）五月卒于任，年六十三岁。
魏谟卒
大中十二年（八五八）十二月，太子少保魏谟卒。魏谟，字申之，钜鹿（今河北）人，唐初名相魏徵裔孙。太和七年（八三三）登进士第。累迁右拾遗，以直言闻名。开成四年（八三九），拜谏议大夫、判弘文馆事，文宗欲观起居注，谟谏阻以为不可，遂止。武宗即位，李德裕以其为杨嗣复同党，贬信州（今江西上饶）长史。宣宗即位，累迁给事中、御史中丞、户部侍郎。大中五年（八五一），拜同平章事。监修《文宗实录》四十卷。十年，出任西川节度使。十一年，以病入朝，拜吏部尚书，太子少保。卒，年六十六岁。有文集十卷，已佚。
日僧圆珍回国
大中七年（八五三），日僧圆珍等入唐求法，在福州（今福建）师从中天竺沙门曼素悉怛罗学悉昙章。八年，赴越州（今浙江绍兴）住开元寺，学天台教。九年，赴长安住福寿寺，师从青龙寺法全学密宗。十二年，携经论佛夹等四百四十一部共一千卷，真言道具十六种，及各种碑铭文等，搭乘唐商李延孝船回国。圆珍撰有五种目录，即《开元寺求得经疏记目录》、《福州温州台州求得经律论疏记外书等目录》、《青龙寺求法目录》、《日本比丘圆珍入唐求法目录》、《智征大师请来目录》，皆行于世。
李商隐卒
李商隐，字义山，号玉溪生，怀州河内（今河南沁阳）人。商隐少学古文，太和三年（八二九），以文才得牛党令狐楚赏识，引为天平（今山东东平西北）、宣武（今河南开封）节度使巡官，改从令狐楚学骈文章奏。开成二年（八三七），登进士第，授秘书省校书郎，改弘农（今河南灵宝西）尉。时李党王茂元为泾原（今甘肃泾川）节度使，爱其才，辟为掌书记，并以其女嫁商隐为妻。牛党因此骂他“背恩”。商隐由此卷入党争的漩涡之中，屡受排挤，历桂管（今广西桂林）观察判官、武宁（今江苏徐州）掌书记、东川（今四川三台）节度判官等幕僚职务。约在大中十二年（八五八）以病卒，年约四十五岁。李商隐是晚唐杰出诗人。早年诗作意境较为广阔，后期由于政治上很不得志，多以曲折幽隐之笔，抒怀才不遇之感。长于爱情诗，情意缠绵，风格独特，往往以“无题”出之，对后世影响颇大。工七律，精锤炼，喜用典，间亦不免晦涩。有《李义山诗集》、《樊南文集》传世。
史料记载
宣宗元圣至明成武献文睿智章仁神聪懿道大孝皇帝下大中十二年（戌寅，公元八五八年） 
春，正月，以康王傅、分司王式为安南都护、经略使。式有才略，至交趾，树芀木为栅，可支数十年。深堑其外，泄城中水，堑外植竹，寇不能冒。选教士卒甚锐。顷之，南蛮大至，屯锦田步，去交趾半日程。式意思安闲，遣译逾之，中其要害，蛮一夕引去，遣人谢曰：“我自执叛獠耳，非为寇也。”安南都校罗行恭，久专府政，麾下精兵二千，都护中军才羸兵数百。式至，杖其背，黜于边徼。 
初，户部侍郎、判度支刘?彖为翰林学士，上器重之。时为河东节度使。手诏征入朝，?彖奏发河东，外人始知之。戊午，以?彖同平章事。?彖，仁轨之五世孙也。?彖与崔慎由议政于上前，慎由曰：“惟当甄别品流，上酬万一。”?彖曰：“昔王夷甫祖尚浮华，妄分流品，致中原丘虚。今盛明之朝，当循名责实，使百官各称其职；而遽以品流为先，臣未知致理之日。”慎由无以对。轩辕集至长安，上召入禁中，问曰：“长生可学乎？”对曰：“王者屏欲而崇德，则自然受天遐福，何处更求长生？”留数月，坚求还山，乃遣之。 
二月，甲子朔，罢公卿朝拜光陵及忌日行香，悉移宫人于诸陵。 
戊辰，以中书侍郎、同平章事崔慎由为东川节度使。 
上欲御楼肆赦，令狐綯曰：“御楼所费甚广，事须有名，且赦不可数。”上不悦，曰：“遣朕于何得名！”慎由曰：“陛下未建储宫，四海属望。若举此礼，虽郊祀亦可，况于御楼！”时上饵方士药，已觉躁渴，而外人未知，疑忌方深，闻之，俯首不复言。旬日，慎由罢相。 
勃海王彝震卒。癸未，立其弟虔晃为勃海王。 
夏，四月，以右街使、附马都尉刘异为邠宁节度使。异尚安平公主，上妹也。 
庚子，岭南都将王令寰作乱，囚节度使杨发。发，苏州人也。 
戊申，以兵部侍郎、盐铁转运使夏侯孜同平章事。 
五月，丙寅，工部尚书、同平章事刘?彖薨。?彖病笃，犹手疏论事，上皆惜之。 
以右金吾大将军李燧为岭南节度使，已命中使赐之节，给事中萧亻放封还制书。上方奏乐，不暇别召中使，使优人追之，节及燧门而返。亻放，俛之从父弟也。辛巳，以泾原节度使李承勋为岭南节度使，发邻道兵讨乱者，平之。 
是日，湖南军乱，都将石载顺等逐观察使韩悰，杀都押牙王桂直。琮待将士不以礼，故及于难。 
六月，丙申，江西军乱，都将毛鹤逐观察使郑宪。 
初，安南都护李涿为政贪暴，强市蛮中马牛，一头止与盐一斗。又杀蛮酋杜存诚。群蛮怨怒，导南诏侵盗边境。峰州有林西原，旧有防冬兵六千，其旁七绾洞蛮，其酋长曰李由独，常助中国戍守，输租赋。知峰州者言于涿，请罢戍兵，专委由独防遏。于是由独势孤，不能自立，南诏拓东节度使以书诱之，以甥妻其子，补拓东押牙，由独遂帅其众臣于南诏。自是安南始有蛮患。是月，蛮寇安南。 
秋，七月，丙寅，宣州都将康全泰作乱，逐观察使郑薰。薰奔扬州。 
丁卯，右补阙内供奉张潜上疏，以为：“籓府代移之际，皆奏仓库蓄积之数，以羡馀多为课绩，朝廷亦因而甄奖。窃惟籓府财赋，所出有常，苟非赋敛过差，及停废将士，减削衣粮，则羡馀何从而致！比来南方诸镇数有不宁，皆此故也。一朝有变，所蓄之财悉遭剽掠。又发兵致讨，费用百倍，然则朝廷竟有何利！乞自今籓府长吏，不增赋敛，不减粮赐，独节游宴，省浮费，能致羡馀者，然后赏之。”上嘉纳之。容管奏都虞候来正谋叛，经略使宋涯捕斩之。初，忠武军精兵皆以黄冒首，号黄头军。李承勋以百人定岭南，宋涯使麾下效其服装，亦定容州。安南有恶民，屡为乱，闻之，惊曰：“黄头军度海来袭我矣！”相与夜围交趾城，鼓噪：“愿送都护北归，我须此城御黄头军。”王式方食，或劝出避之。式曰：“吾足一动，则城溃矣。”徐食毕，擐甲，率左右登城，建大将旗，坐而责之，敌者反走。明日，悉捕诛之。有杜守澄者，自齐、梁以来拥众据溪洞，不可制。式离间其亲党，守澄走死。安南饥乱相继，六年无上供，军中犒赏。式始修贡赋，飨将士。占城、真腊皆复通使。 
淮南节度使崔铉奏已出兵讨宣州贼。八月，甲午，以铉兼宣歙观察使。己亥，以宋州刺史温璋为宣州团练使。璋，造之子也。 
河南、北、淮南大水，徐、泗水深五丈，漂没数万家。 
冬，十月，建州刺史于延陵入辞，上曰：“建州去京师几何？”对曰：“八千里。”上曰：“卿到彼为政善恶，朕皆知之，勿谓其远。此阶前则万里也，卿知之乎？”延陵悸慑失绪，上抚而遣之。到官，竟以不职贬复州司马。 
令狐綯拟李远杭州刺史，上曰：“吾闻远诗云：‘长日惟消一局棋’，安能理人！”綯曰：“诗人托此为高兴耳，未必实然。”上曰：“且令往试观之。”上诏刺史毋得外徙，必令至京师，面察其能否，然后除之。令狐綯尝徙其故人为邻州刺史，便道之官。上见其谢上表，以问綯，对曰：“以其道近，省送迎耳。”上曰：“朕以刺史多非其人，为百姓害，故欲一一见之，访问其所施设，知其优劣以行黜陟。而诏命既行，直废格不用，宰相可畏有权！”时方寒，綯汗透重裘。 
上临朝，接对群臣如宾客，虽左右近习，未尝见其有惰容。每宰相奏事，旁无一人立者，威严不可仰视。奏事毕，忽怡然曰：“可以闲语矣。”因问闾阎细事，或谈宫中游宴，无所不至。一刻许，复整容曰：“卿辈善为之，朕常恐卿辈负朕，后日不复得再相见。”乃起入宫。令狐綯谓人曰：“吾十年秉政，最承恩遇；然每延英奏事，未尝不汗沾衣也！” 
初，山南东道节度使徐商，以封疆险阔，素多盗贼，选精兵数百人别置营训练，号捕盗将。及湖南逐帅，诏商讨之。南遣捕盗将二百人讨平之。 
崔铉奏克宣州，斩康全泰及其党四百馀人。 
上以光禄卿韦宙父丹有惠政于江西，以宙为江西观察使，发邻道兵以讨毛鹤。 
崔铉以宣州已平，辞宣歙观察使。十一月，戊寅，以温璋为宣歙观察使。 
兵部侍部、判户部蒋伸从容言于上曰：“近日官颇易得，人思侥幸。”上惊曰：“如此，则乱矣！”对曰：“乱则未乱，但侥幸者多，乱亦非难。”上称叹再三。伸三起，上三留之，曰：“异日不复得独对卿矣。”伸不谕。十二月，甲寅，以伸同平章事。 
韦宙奏克洪州，斩毛鹤及其党五百馀人。宙过襄州，徐商遣都将韩季友帅捕盗将从行。宙至江州，季友请夜帅其众自陆道间行，比明，至洪州，州人不知，即日讨平之，宙奏留捕盗将二百人于江西，以季友为都虞候。